Legal Document

Category: 364

Text:
5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 12253/5431 της 23 Σεπτ./2  Οκτ. 1974 (ΦΕΚ Β΄ 968) Περί καθορισμού ορίων αρμοδιότητος Νομαρχών προς έγκρισιν ή ακύρωσιν πρακτικών δημοπρασίας, εκποιήσεως κινητών και ακινήτων και εκμισθώσεως ακινήτων κοινωφελών ιδρυμάτων και περιουσιών διεπομένων υπό των διατάξεων του Α.Ν. 2039/1939. ΄Εχοντες υπ’ όψει: 1.Τας διατάξεις α)των άρθρ. 5, 21, 36, 55 και 67 του από 30-11/4.12.1939 Β.Δ/τος «περί τρόπου εκποιήσεως κινητών και ακινήτων και εκμισθώσεως ακινήτων καταλειπομένων κατά κληρονομίαν, κληροδοσίαν ή δωρεάν εις το Κράτος και υπέρ κοινωφελών σκοπών, ως και των ανηκόντων εις κοινωφελή ιδρύματα περιουσίας», ως αύται αντικατεστάθησαν υπό των διατάξεων των άρθρ. 1 και 2 του Δ/τος από 26-5/9.9.1944 «περί τροποποιήσεως και συμπληρώσεως του από 30-11/14.12.1939 Β.Δ/τος» και β)του άρθρ. 5 του Ν.Δ. 1147/1972 «περί διοικήσεως της μείζονος Πρωτευούσης». 2.Τας υπ’ αριθ. Κ. 14553/5394/2.11.71 και 1457/145/πολ. 21/27.1.73 αποφάσεις ημών. 3.Την υπ’ αριθ. 9/24.6.1974 γνωμοδότησιν του Συμβουλίου Εθνικών Κληροδοτημάτων, αποφασίζομεν: 1.Τροποποιούμεν τας ως άνω αποφάσεις ημών και ορίζομεν το όριον αρμοδιότητος των Νομαρχών του Κράτους και Αναπληρωτών Νομαρχών των Διαμερισμάτων Ν. Αττικής, προς έγκρισιν ή ακύρωσιν των πρακτικών των εν ταις περιφερείαις των διενεργουμένων δημοπρασιών, ως ακολούθως: α)Επί εκποιήσεως κινητών και ακινήτων καταλειπομένων κατά κληρονομίαν, κληροδοσίαν ή δωρεάν εις το Δημόσιον και υπέρ κοινωφελών σκοπών ως και των ανηκόντων εις κοινωφελή ιδρύματα και περιουσίας διεπομένας υπό του Α.Ν. 2039/1939, εις το ποσόν των δραχ. του 1.000.000. β)Επί εκμισθώσεως των ακινήτων των αυτών ως άνω Ιδρυμάτων και περιουσιών, μέχρι ποσού, επιτευχθέντος εν τη δημοπρασία, ετησίου μισθώματος εκ δραχ. 180.000. 2.α)Η κατά τ’ ανωτέρω έγκρισις των Νομαρχών και Αναπληρωτών Νομαρχών-Προϊσταμένων Διαμερισμάτων Ν. Αττικής, θα παρέχηται μετά γνώμην του αρμοδίου Οικονομικού Εφόρου, επί του συμφέροντος ή μη του εν τη δημοπρασία επιτευχθέντος αποτελέσματος. β)Η θεώρησις των διακηρύξεων διενεργείας των ανωτέρω δημοπρασιών θα ενεργήται παρά του Διευθυντού της Διευθύνσεως Εθνικών Κληροδοτημάτων, κατά τας διατάξεις του ανωτέρω από 3011/4.12.1939 Β.Δ/τος. γ)Αι εγκριτικαί αποφάσεις αυτών θα κοινοποιώνται και εις την Διεύθυνσιν Εθνικών Κληροδοτημάτων του καθ’ ημάς Υπουργείου προς ενημέρωσιν. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 224(γ) Σελ. 224,01 Τεύχος 547- Σελ. 87 Εκποιήσεις και Εκμισθώσεις 24.Β.δ.5 24.Β.δ.5 Εκποιήσεις και Εκμισθώσεις